Каб мяне запыталі, які архітэктурны аб’ект можа сімвалізаваць Беларусь у той жа ступені, як Эйфелева вежа — Францыю, Біг Бэн — Вялікабрытанію, а сіднейская Опера — Аўстралію, я адказаў бы: полацкая Сафія. І, можа, не ў апошнюю чаргу таму, што гэты выключнай прыгажосці храм, які стаіць на пагорку на беразе ракі, нібыта парадніўся з наваколлем. Ён увасабляе гармонію. Ды і гісторыя храма, ягонага будаўніцтва і перабудоў, — гэта адбітак драматычнай гісторыі беларускай дзяржавы, беларускай нацыі.